钦定古今图书集成/明伦汇编/官常典/第668卷 > 《授李友信蜀王府司马制》前人
## 钦定古今图书集成/明伦汇编/官常典/第668卷 > 《授李友信蜀王府司马制》前人

敕：“正议大夫试秘书监前吉州刺史上柱国萧县开
国男赐紫金鱼袋李友信，往以剖符闽徼，颇守官常，
移镇庐陵，稍迁秩序。而晦明生疾，寒暑经时，久淹海
隅，寻易藩寄。使臣所鞠，情实用彰，宜降常资之授，俾
由颐养之适。”可试蜀王府司马，散官勋封赐如故。